Valeria Mazza

Valeria Raquel Mazza Ferreira (Rosario, Argentina, 1972ko otsailaren 17a) modeloa, telebistako gidaria eta enpresaburua da. Hispanoamerikan jaiotako lehen supermodeloa izan zen.

Modelatze-ibilbideari ez ezik, gizarte-jarduerei ere zor die arrakasta; besteak beste, Olinpiada Berezien Nazioarteko Enbaxadorea izan zen 1993an, eta Austral de Pilar Unibertsitate Ospitaleko konplexutasun handiko pediatria-eremuaren amabitxia izan zen.
 Bizitza 

 Hastapenak 
Valeria Mazza argentinarra Santa Fe probintziako Rosario hirian jaio zen, Paranan hazi zen, Entre Rios probintzian. 14 urterekin hasi zuen bere ibilbidea, Roberto Giordanok deskubritu zuenean. 17 urte zituela, Buenos Aires hirira joan zen, eta han Terapia Okupazionaleko ikasketak hasi eta modelo lanetan hasi zen. Bere ibilbidean, hainbat lan zerrendatu ditu, desfile ugaritan parte hartu du eta Claudia Schiffer, Naomi Campbell, Cindy Crawford, Elle Macpherson zein Linda Evangelista modeloekin batera. 

Bere ibilbidean zehar nazioarteko marka garrantzitsuenentzako desfilea egin zuen: Valentino, Armani, Fendi, Dolce & Gabbana, Versace, Victoria's Secret, Christian Dior, Tommy Hilfiger, Ralph Lauren, Gianfranco Ferré, Donna Karan edo Cavalli, besteak beste.

 Nazioarteko ibilbidea 
Nazioarteko aitortza lortu zuen modaren munduko aldizkari garrantzitsuenen azalean agertuz: Sports Illustrated Swimsuit Issue, Glamour, Cosmopolitan, Vogue, Elle, Marie Claire, Amica, Harper's Bazaar, Grazia, Photo, Woman, Telva eta beste argitalpen batzuk. 1992 urtetik aurrera Ameriketako Estatu Batuetan eta Europan ibili zen maiz, bere nazioarteko ibilbidea sendotuz. Supermodeloen taldeko kidea izan zen — Claudia Schiffer, Cindy Crawford, Naomi Campbell, Linda Evangelista, Christy Turlington eta Kate Mossekin batera — eta aukera izan zuen Gianni Versace, Giorgio Armani, Salvatore Ferragamo, Gianfranco Ferré, Kenzo, Issey Miyake, Thierry Mugler, Max Mara, Ralph Lauren, Carolina Herrera, Donna Karan, Dolce & Gabbana, Karl Lagerfeld eta Valentino bezalako diseinatzaileekin lan egiteko.

The Sunday Times (Ingalaterra) eta El Mundo (Espainia) egunkariek, 1996an, XX. mendeko 100 emakume nabarmenenak aukeratzeko inkesta egin zuten. Bi modeloren izenek baino ez zuten osatu behin betiko zerrenda: Valeria Mazza eta Claudia Schiffer.

1996 urtean, San Remoko Kantu Jaialdi ospetsua aurkezteko aukeratu zuten Italian, Pippo Baudorekin batera. Ezintasun fisiko eta psikikoak dituzten pertsonei laguntzeko Kennedy Fundazioko kidea izan zen.

Guess, Escada, Versace, Chanel, Vichy, Clinians, Zeki Triko, Giorgio Grati, Dana B. & Karen, Halston, Chrysler, electre Paris, Apriorisette Escada A.G, Swatch eta Bebe dira bere publizitate kanpainetarako aukeratu zuten marketako batzuk. Gainera, Gilles Bensimon, Walter Chin, Bruce Weber, Herb Ritts, Patrick Demarchelier, Dominique Issermann, Stan Shaffer, Peter Lindbergh, Pamela Hanson, Mario Testino, Doug Meismeway eta Steven Meisway argazkilari ospetsuek erretratatu dute. 550 aldizkaritik gorako azala izan zen mundu osoan, eta 86 iragarki baino gehiagoren protagonista izan zen, marka hauentzat: Lux, Danone (Cindy Crawfordekin batera), Sanpellegrino (Calze eta Collant), Villavicencio (ur minerala), Pepsi, Coca Cola edo Falabella.

Fashion MTV Latinoamerica ekitaldien aurkezlea izan zen hiru denboralditan, eta Italiako ikus-entzule gehien izan zituen saioetako batzuk zuzendu zituen: Domenica In, San Remoko Jaialdia. 

1999 urtean Versus zikloan parte hartu zuen nazioarteko elkarrizketen segmentu batekin. 2001 urtean SScommettiamo Che? saioaren gidaria izan zen Italiako RAIn eta 2002 urtean, RAIk Come Sorelle-ren gidari nagusia bihurtu zen. 2003 urtean bere ziklo propioa gidatu zuen, Esta noche invito yo, Buenos Airesen telebistaratua.

Modaren munduan erreferente gisa izan zuen eragina publiko masiboa izatera heldu zen, Clarín egunkariko Viva aldizkarian iritzi-zutabegile gisa kolaboratu zuenetik.

2006 urtean Supermodelo 2006ko epaimahaikidea izan zen. 2009 urtean Miss Universo 2009 urteko epaimahaikide izan zen. 2010 urteean, Proyecto Co - Creations zuzendu zuen, Eyeworks-Cuatro Cabezasek ekoitzitako reality show bat, Latinoamerikako estilistarik onena aurkitzeko.

2014 urteko martxoan, Buenos Aireseko Palermoko Unibertsitateko modelo profesionalen unibertsitate-programaren zuzendari izendatu zuten. Urte horretan bertan, El universo de Valeria Mazza saioko gidaria izan zen, ¡Hola! TV pantailan aurkeztutako edertasun eta moda zikloa.

2019an Martin Fierro de la Moda zuzendu zuen, Horacio Cabakekin batera. Gainera, sari bat jaso zuen modaren munduan egindako ibilbidearengatik eta egindako ekarpenarengatik.

2020ko ekainean formatu digitalean egin zen Miami Fashion Weekeko gidaria izan zen.

 Bizitza pertsonala 
Maju Lozano aktore eta kazetariaren laguna da, Paranako haurtzaindegian elkartu zirenetik. 

1998 urtean, Alejandro Gravier enpresaburuarekin ezkondu zen, eta lau seme-alaba izan zituzten: Balthazar (1999), Tiziano (2002), Benicio (2005) eta Taína (2008).

Mazza eta bere senarra Joan Paulo II.a aita santuarekin egon ziren, aita santu nagusi batek harrera ofiziala egin zion lehen modeloa izan zen. 2006an familia Vatikano Hirira gonbidatu zuten bigarren aldiz, audientzia pribatu baterako, Benedikto XVI.a aita santuarekin.

2013ko ekainean, Mazzak eta Gravierrek Frantzisko aita santuarekin egon ziren, asteazkenero San Pedro Plazan egiten den audientzia orokorrean. 2014 urteko otsailean berriro bildu zen aita santu gorenarekin audientzia orokorrean, bere familia osoarekin.

 Enpresaburu 
Enpresari arrakastatsua bihurtu da. VM Beauty lurrin-lerroarekin, Valeria Mag aldizkariarekin eta Valeria Mazza Eyewear betaurreko-markarekin, Espainiako, Frantziako, Italiako, Alemaniako eta Ameriketako Estatu Batuetako merkatuetara heldu da.

 Ongintzako jarduerak 
Beti eman izan dio garrantzia laguntzari, horregatik 13 urte zituenetik Nuevas Olimpíadas Especiales fundazioarekin kolaboratu du, zeinaren fundatzaileak Embajadora Internacional izendatu baitzuen 1993 urtean.

2005 urteean, Austral Unibertsitate Ospitaleak konplexutasun handiko pediatria-eremuko amabitxi izendatu zuen.

2007 urtean, anorexiaren aurkako lehen desfilean parte hartu zuen, Milanen (Italia).

 Zinema eta telebistako lanak 

 Sariak eta aintzatespenak 

 Martin Fierro Moda Sariak 
UrteaKategoriaEmaitza2019Ibilbidea modaren munduanIrabazlea  

 Erreferentziak 

 Kanpo estekak 
 Valeria Mazza Web Orri Ofizialean
 Valeria Mazza en Fashion Model Directory

 Valeria Mazza The Legend-en

Kategoria:Rosariotarrak
Kategoria:Argentinako modeloak
Kategoria:Emakume modeloak
Kategoria:Emakume enpresaburuak
Kategoria:Emakume aurkezleak
Kategoria:Argentinako katolikoak